Legal Document

Category: 1902

Text:
193. ΑΠΟΦΑΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ  ΑΘΗΝΩΝ Αριθ.49 (Συν.25-10-2000) της 2 Φεβρ.2001 (ΦΕΚ Β΄107) Διαδικασίες, δικαιολογητικά εισαγωγής και μονάδα διαπραγμάτευσης μετοχών στη Νέα Χρηματιστηριακή Αγορά. Έχοντας υπόψη: Τις διατάξεις των αρθρ. 2 παρ. 4 και 3 του ν. 2733/ 99 όπως ισχύει Τις διατάξεις της παραγράφου 7 του άρθρου 1 του ν. 2651/ 1998 (ΦΕΚ 248 Α΄/ 3.11.98). Την υπ’ αριθμόν 20/ 5.3.1999 απόφαση (ΦΕΚ 303/Β/1.4.99) όπως ισχύει  Την απόφαση με αριθ. 7Γ/182 του ΔΣ της ΕΚ της 25.1.2000  Την απόφαση με αριθ. 7Δ/182 του ΔΣ της ΕΚ της 25.1.2000. Την υπ’ αριθμόν 37/27.1.2000 απόφαση του ΔΣ του ΧΑΑ (ΦΕΚ ) όπως ισχύει  Τις διατάξεις του άρθρου 17 του ν. 2324/ 95 όπως ισχύει  Την ανάγκη επανακαθορισμού της διαδικασίας εισαγωγής που θα πρέπει να τηρείται, τα πρόσθετα δικαιολογητικά που θα πρέπει να υποβάλλονται από εταιρίες των οποίων αξίες θα εισάγονται προς διαπραγμάτευση στη Νέα Χρηματιστηριακή Αγορά (ΝΕ.Χ.Α.) του Χρηματιστηρίου Αξιών Αθηνών (ΧΑΑ), καθώς και της μονάδας διαπραγμάτευσης των μετοχών. Αντικαθιστά, την υπ΄ αριθμόν 37/27.1.2000 απόφαση ως εξής: Άρθρο 1. Ορίζει τη διαδικασία εισαγωγής που θα πρέπει να τηρείται και τα δικαιολογητικά που θα πρέπει να υποβάλλονται από εταιρίες των οποίων αξίες θα εισάγονται προς διαπραγμάτευση στη Νέα Χρηματιστηριακή Αγορά (ΝΕ.Χ.Α.), ως εξής : Ι. Διαδικασίες Εισαγωγής Μετοχών  Η διαδικασία εισαγωγής μετοχών στη ΝΕΧΑ χωρίζεται σε τρία στάδια. Ο κατάλογος με τα απαιτούμενα δικαιολογητικά παρατίθεται χωριστά για κάθε στάδιο. Στάδιο 1:Έγκριση ενημερωτικού δελτίου ενόψει εισαγωγής μετοχών εταιρείας για πρώτη φορά στη ΝΕΧΑ. Α. Προκαταρκτική διαδικασία αξιολόγησης υποψηφιότητας (δυνητική):  Πριν την υποβολή του φακέλου δικαιολογητικών σύμφωνα με τον κατάλογο δικαιολογητικών Α1 για την έγκριση του Ενημερωτικού Δελτίου, η εταιρεία δύναται να υποβάλλει στο ΧΑΑ αίτημα για την αξιολόγηση της υποψηφιότητάς της όσον αφορά την υπαγωγή της στα κριτήρια της απόφασης 50/2000 όπως ισχύει κάθε φορά.  Στην περίπτωση αυτή, ακολουθείται η εξής διαδικασία: 1. Υποβολή από την εταιρεία ή τον ανάδοχο αιτήματος για την αξιολόγηση της υποψηφιότητας της εταιρείας. Η αίτηση θα συνοδεύεται από σύντομη παρουσίαση των στοιχείων της εταιρείας που δικαιολογούν την εισαγωγή τους στη ΝΕΧΑ (παρουσίαση των χαρακτηριστικών της ως δυναμικής ή/και καινοτόμου και των βασικών σημείων του επενδυτικού σχεδίου), σύμφωνα με το υπόδειγμα που χορηγεί το ΧΑΑ. 2. Εξέταση της αίτησης από την ειδική Επιτροπή Αξιολόγησης της υποψηφιότητας, εντός είκοσι ημερών από την διαβίβασή της σε αυτήν. 3. Η γνωμοδότηση της Επιτροπής δεν είναι δεσμευτική για την εταιρεία και το ΔΣ του ΧΑΑ.  Β. Κύρια διαδικασία έγκρισης ενημερωτικού δελτίου:  Σε κάθε περίπτωση, για την έγκριση του ενημερωτικού δελτίου ακολουθείται η εξής διαδικασία :  •Υποβολή φακέλου δικαιολογητικών της προς εισαγωγή εταιρείας από τον Κύριο Ανάδοχο. Το περιεχόμενο του φακέλου προσδιορίζεται από τον Κατάλογο Δικαιολογητικών Α1. Ο φάκελος υποβάλλεται στο ΧΑΑ και - εφόσον πρόκειται για εταιρεία που εδρεύει στη Μακεδονία ή στη Θράκη- και στο Χρηματιστηριακό Κέντρο Θεσσαλονίκης (ΧΚΘ). • Έλεγχος από τις αρμόδιες υπηρεσίες του ΧΑΑ ή του ΧΚΘ αντίστοιχα, της πληρότητας των δικαιολογητικών του φακέλου σύμφωνα με τον κατάλογο Α1. • Έλεγχος από τις αρμόδιες υπηρεσίες του ΧΑΑ ή του ΧΚΘ αντίστοιχα, της πληρότητας του περιεχομένου του κατατεθέντος ενημερωτικού δελτίου σύμφωνα με το πρότυπο ενημερωτικό δελτίο. • Έλεγχος από τις αρμόδιες υπηρεσίες του ΧΑΑ ή του ΧΚΘ αντίστοιχα της πληρότητας του περιεχομένου του κατατεθέντος επενδυτικού σχεδίου σύμφωνα με το πρότυπο επενδυτικό σχέδιο. • Έγκριση από το ΔΣ του ΧΑΑ του περιεχομένου του Ενημερωτικού Δελτίου ως προς την κάλυψη των αναγκών πληροφόρησης του επενδυτικού κοινού.  • Έγγραφη ενημέρωση από το ΧΑΑ του Κυρίου Αναδόχου και της εταιρείας για τυχόν προϋποθέσεις που τέθηκαν από το ΔΣ του ΧΑΑ κατά την έγκριση του Ενημερωτικού Δελτίου.  (Μετά τη σελ.282,612) Σελ. 282,613 Τεύχος 1444 Σελ. 65 Χρηματιστήρια Αξιών 12.Π.α.193 • Κατάθεση από τον Κύριο Ανάδοχο στο ΧΑΑ ενός αντιγράφου του εγκεκριμένου από το ΔΣ ενημερωτικού δελτίου (σε φυσική και ηλεκτρονική μορφή). Το αντίτυπο αυτό θα μονογράφεται από τον εκπρόσωπο της εταιρείας και του Κυρίου Αναδόχου. • Έγγραφη ενημέρωση της Επιτροπής Κεφαλαιαγοράς από το ΧΑΑ σχετικά με την έγκριση του περιεχομένου του Ενημερωτικού Δελτίου και των τυχόν προϋποθέσεων που τέθηκαν.  • Προσδιορισμός από τον Κύριο Ανάδοχο της περιόδου δημόσιας εγγραφής. Οι ημερομηνίες δημόσιας εγγραφής, καθορίζονται μετά από συνεννόηση με το Χρηματιστήριο, εφόσον έχουν ολοκληρωθεί οι εγκρίσεις του ενημερωτικού δελτίου και της δημόσιας εγγραφής από τα Δ.Σ. του ΧΑΑ και της Επιτροπής Κεφαλαιαγοράς αντίστοιχα. • Γνωστοποίηση στο ΧΑΑ από την εταιρεία και τον Κύριο Ανάδοχο του περιεχομένου των ανακοινώσεων με τις οποίες αναγγέλλεται η πρόσκληση προς το επενδυτικό κοινό. (το περιεχόμενο και ο χρόνος διάθεσης των ανακοινώσεων πρέπει να είναι σύμφωνο με το ΠΔ 348/85 και να εναρμονίζεται με τα αναφερόμενα στο άρθρο 7 του Κανονισμού Αναδοχών).  • Δημοσίευση του Ενημερωτικού Δελτίου σύμφωνα με το ΠΔ 348/85. Στάδιο 2: Έγκριση εισαγωγής στη ΝΕΧΑ των μετοχών της εταιρείας • Υποβολή φακέλου δικαιολογητικών για την έγκριση εισαγωγής των μετοχών στη ΝΕΧΑ, από τον Κύριο Ανάδοχο. Το περιεχόμενο του φακέλου προσδιορίζεται από τον Κατάλογο Δικαιολογητικών Α2. • Έλεγχος από τις αρμόδιες υπηρεσίες του ΧΑΑ, της πληρότητας των δικαιολογητικών, σύμφωνα με τον κατάλογο Α2.  • Έγκριση της εισαγωγής των μετοχών της εταιρείας από το ΔΣ του ΧΑΑ.  • Έγκριση από το Δ.Σ. του ΧΑΑ, προκειμένου περί διαθέσεως υφισταμένων μετοχών, για τη μεταβίβασή τους, σύμφωνα με τα οριζόμενα στη μέθοδο 4 της υπ' αριθμ. 18/15.1.99 απόφασης του Δ.Σ. του ΧΑΑ • Έγκριση από το ΔΣ του ΧΑΑ της αποδέσμευσης των μετοχών που πρόκειται να μεταβιβαστούν στον Ειδικό/ους Διαπραγματευτή/ες. Στάδιο 3: Έναρξη διαπραγμάτευσης των μετοχών (Μέθοδοι διαπραγμάτευσης 1, 2 και 3, της 18/15.1.99 απόφασης του Δ.Σ.) Σελ. 282,614 Τεύχος 1444 Σελ. 66 • Υποβολή φακέλου δικαιολογητικών στο ΧΑΑ, από τον Κύριο Ανάδοχο. Τα απαραίτητα δικαιολογητικά προσδιορίζονται από τον Κατάλογο Δικαιολογητικών Α3. • Έλεγχος από τις αρμόδιες υπηρεσίες του ΧΑΑ της πληρότητας των δικαιολογητικών έναρξης διαπραγμάτευσης, σύμφωνα με τον κατάλογο Α3. • Δημιουργία συμβόλου ΣΤΑ • Εισαγωγή στο Αυτόματο Σύστημα Ηλεκτρονικών Συναλλαγών εντολής έναρξης διαπραγμάτευσης σύμφωνα με τις μεθόδους 1,2 και 3 της απόφασης 18/99 του ΔΣ του ΧΑΑ, όπως ισχύει, από τους εξουσιοδοτημένους υπαλλήλους του ΧΑΑ. Χρονικός περιορισμός Ο κύριος ανάδοχος οφείλει να ολοκληρώνει τη σχετική διαδικασία αποστολής όλων των δικαιολογητικών που απαιτούνται για την έγκριση εισαγωγής των μετοχών από το ΔΣ του Χρηματιστηρίου, εντός 5 εργασίμων ημερών από τη λήξη της περιόδου της Δημόσιας Εγγραφής. Η έναρξη διαπραγμάτευσης των μετοχών της εισηγμένης εταιρείας πραγματοποιείται εντός 15 ημερολογιακών ημερών από την ημερομηνία εγκρίσεως του ΔΣ του Χρηματιστηρίου της εισαγωγής των μετοχών.  12.Π.α.193 Χρηματιστήρια Αξιών Η εμπρόθεσμη κατάθεση στο Χρηματιστήριο από τον Κύριο Ανάδοχο και την εκδότρια εταιρεία όλων των απαραίτητων δικαιολογητικών που απαιτούνται για την έγκριση της εισαγωγής των μετοχών (κατάλογος δικαιολογητικών Α2) ή την έναρξη διαπραγμάτευσης τους (κατάλογος δικαιολογητικών Α3), συνιστά υποχρέωση του αναδόχου και της εκδότριας εταιρείας. Η καθυστέρηση υποβολής των ως άνω δικαιολογητικών αποτελεί παράβαση της χρηματιστηριακής νομοθεσίας και το ΔΣ του Χρηματιστηρίου θα διαβιβάζει το σχετικό φάκελο στην Επιτροπή Κεφαλαιαγοράς. ΙΙ. Κατάλογοι Δικαιολογητικών Α1. Δικαιολογητικά φακέλου για έγκριση ενημερωτικού δελτίου εν όψει εισαγωγής της εταιρείας στη ΝΕΧΑ Κατά την υποβολή φακέλου για έγκριση ενημερωτικού δελτίου εν όψει εισαγωγής των μετοχών μίας εταιρείας στη ΝΕΧΑ, η εταιρεία, μέσω του Κυρίου Αναδόχου, υποχρεούται να υποβάλει στο ΔΣ του ΧΑΑ τα ακόλουθα δικαιολογητικά: 1. Αίτηση της εταιρείας για την εισαγωγή των μετοχών της στην ΝΕΧΑ. Στην αίτηση θα προσδιορίζονται: α) ο εκπρόσωπος της εταιρείας που την δεσμεύει στην επικοινωνία της με το ΧΑΑ κατά τη διαδικασία εισαγωγής, νομίμως προς τούτο εξουσιοδοτημένος από τα αρμόδια καταστατικά της όργανα, β) ο Κύριος Ανάδοχος, γ) ο τυχόν Σύμβουλος και δ) ο/οι Ειδικός/οι Διαπραγματευτής/ες. 2. Επικυρωμένο αντίγραφο των πρακτικών του αρμοδίου οργάνου της εταιρείας που αποφάσισε την εισαγωγή των μετοχών προς διαπραγμάτευση στη ΝΕΧΑ και την αύξηση του μετοχικού κεφαλαίου. Από το αντίγραφο του πρακτικού θα πρέπει να προκύπτει ευκρινώς ότι πρόκειται να διατεθούν με δημόσια εγγραφή στο κοινό τουλάχιστον εκατό χιλιάδες (100.000) μετοχές, αξίας τουλάχιστον διακοσίων πενήντα εκατομμυρίων (250.000.000) δραχμών και ότι από τη διάθεση των μετοχών αυτών ποσοστό τουλάχιστον ογδόντα τοις εκατό (80%) θα προέλθει από αύξηση του μετοχικού της κεφαλαίου. Επιπλέον, σε περίπτωση διάθεσης υφισταμένων μετοχών, ο Κύριος ανάδοχος υποβάλει κατάσταση των μετόχων οι οποίοι θα διαθέσουν τις μετοχές τους. 3. Αντίγραφο του κωδικοποιημένου καταστατικού της εταιρείας, επικυρωμένο από την αρμόδια εποπτεύουσα αρχή. 4. Σε περίπτωση που έχει πραγματοποιηθεί προγενέστερη αύξηση μετοχικού κεφαλαίου, προσκομίζεται επιπλέον επικυρωμένο αντίγραφο του πρακτικού ΔΣ της εταιρείας με το οποίο πιστοποιείται η σχετική καταβολή, καθώς και επικυρωμένο αντίγραφο της ανακοίνωσης του πρακτικού προς το Υπουργείο Ανάπτυξης με το αντίστοιχο ΤΑΠΕΤ. 5. Επιστολή της εταιρείας με την οποία βεβαιώνεται ότι η νομική της κατάσταση είναι σύμφωνη με τους νόμους και τους κανονισμούς στους οποίους υπόκειται, ιδίως όσον αφορά την ίδρυση και την καταστατική της λειτουργία. 6. Επιστολή του Κυρίου Αναδόχου στη οποία :  α) βεβαιώνει ότι έχει υπογραφεί η σχετική συμφωνία για την ανάθεση καθηκόντων αναδοχής και ότι αυτή έχει το ελάχιστο περιεχόμενο που προβλέπεται στο αρθρ. 3 παρ. 3 της απόφασης 7Γ/182/25-1-2000 της ΕΚ, β) περιγράφει τη διαδικασία αναδοχής  γ) αναφέρει αν πρόκειται να προβεί σε πράξεις σταθεροποίησης σύμφωνα με το άρθρο 5 του ν. 2651/98 και το άρθρο 8 του Κανονισμού Αναδοχών όπως ισχύει κάθε φορά, δ) αναφέρει τις ενέργειες στις οποίες θα προβεί για την επίτευξη της απαιτούμενης διασποράς σε περίπτωση μερικής κάλυψης της δημόσιας εγγραφής, ε) αναφέρει τις ενέργειες στις οποίες θα προβεί αν δεν εγκριθεί από το ΔΣ του ΧΑΑ η εισαγωγή προς διαπραγμάτευση των μετοχών της εκδότριας εταιρείας και  στ) αναφέρει τυχόν άλλες πληροφορίες σχετικά με τη σύμβαση αναδοχής που θεωρεί σημαντικές. ζ) βεβαιώνει τη νομιμότητα της διαδικασίας που προηγήθηκε της αίτησης εισαγωγής και ότι πληρούνται όλες οι προϋποθέσεις εισαγωγής των μετοχών της εταιρείας στη ΝΕΧΑ. Στην περίπτωση κατά την οποία δεν πληρούνται κάποιες προϋποθέσεις για τις οποίες παρέχεται από τη νομοθεσία δυνατότητα εξαίρεσης, οι προϋποθέσεις αυτές προσδιορίζονται επακριβώς και εξηγούνται αναλυτικά οι λόγοι οι οποίοι δικαιολογούν την εξαίρεση,  η) βεβαιώνει ότι όλα τα οικονομικά στοιχεία που περιλαμβάνονται στο ενημερωτικό δελτίο είναι ακριβής μεταφορά από τις οικονομικές - λογιστικές καταστάσεις της εταιρείας, θ) βεβαιώνει ότι η εταιρεία διαθέτει επαρκές σύστημα εσωτερικού ελέγχου, ι) αναφέρει τα συμπεράσματα του νομικού ελέγχου και εκτιμά, εφόσον υπάρχουν δικαστικής φύσεως εκκρεμότητες της εταιρείας, τις επιπτώσεις που μπορεί να επιφέρει τυχόν αρνητική τους έκβαση. Η εκτίμηση αυτή περιλαμβάνεται υποχρεωτικά στο Ενημερωτικό Δελτίο και συνιστά τμήμα των τελικών συμπερασμάτων του Νομικού Ελέγχου, (Μετά τη σελ.282,614) Σελ. 282,615 Τεύχος 1444 Σελ. 67 Χρηματιστήρια Αξιών 12.Π.α.193 κ) εκτιμά τη βιωσιμότητα του επενδυτικού σχεδίου και διευκρινίζει με βάση ποιό χαρακτηριστικό της εισάγεται η εταιρεία (ως δυναμική ή καινοτόμος) αναλύοντας τα αντίστοιχα (δυναμικά ή καινοτόμα) στοιχεία της. Η εκτίμηση αυτή περιλαμβάνεται, αιτιολογημένη, στην Έκθεση Αξιολόγησης  λ) βεβαιώνει ότι το επενδυτικό σχέδιο πληροί τα κριτήρια και τις προδιαγραφές της σχετικής απόφασης του ΔΣ του ΧΑΑ,  μ) βεβαιώνει ότι τα έσοδα έκδοσης θα είναι τουλάχιστον 250.000.000 δρχ και  ν) ορίζει τον εξουσιοδοτημένο εκπρόσωπό του που θα επικοινωνεί με το ΧΑΑ για τον συγκεκριμένο φάκελο. 7. Επιστολή του Κυρίου αναδόχου, που περιλαμβάνει τα παρακάτω στοιχεία: α) ονοματεπώνυμο μετόχων που κατέχουν ποσοστό άνω του 5% του μετοχικού κεφαλαίου της εταιρείας, διεύθυνση κατοικίας, αριθμό αστυνομικής ταυτότητας ή διαβατηρίου και αριθμός μετοχών που δεσμεύει ο καθένας από αυτούς τους μετόχους,  β) συνολικό αριθμό δεσμευμένων μετοχών και ποσοστό του μετοχικού κεφαλαίου που αντιπροσωπεύουν (ίσο ή μεγαλύτερο του 80%), γ) επωνυμία του Θεματοφύλακα στον οποίο τηρούνται οι δεσμευμένες μετοχές (Τράπεζα ή ΕΠΕΥ που, βάσει του καταστατικού της, παρέχει την παρεπόμενη επενδυτική υπηρεσία της φύλαξης τίτλων). 8. Δήλωση του Αναδόχου ότι έχει στην κατοχή του τη δέσμευση της εταιρείας και τις επιμέρους έγγραφες δεσμεύσεις των μετόχων των οποίων οι μετοχές δεσμεύονται σύμφωνα με το άρθρο 2 του Ν. 2733/ 1997.  9. Δήλωση του θεματοφύλακα ότι έχουν κατατεθεί σε αυτόν οι δεσμευμένοι τίτλοι των μετοχών (σε περίπτωση που είναι άλλος από τον ανάδοχο). 10. Σύμβαση της εταιρείας με τον/τους Ειδικό/ους Διαπραγματευτή/ες, σύμφωνα με τα οριζόμενα στο αρθρ. 8 της 7Δ/182/25-1-2000 απόφασης του ΔΣ της ΕΚ όπως ισχύει 11. Σε περίπτωση ορισμού Συμβούλου, υποβάλλεται από την εταιρεία γνωστοποίηση του Συμβούλου, υπογεγραμμένη και από τον ίδιο. 12. Οικονομικές καταστάσεις της εταιρείας ελεγμένες από Ορκωτό Ελεγκτή1  Σελ. 282,616 Τεύχος 1444 Σελ. 68 Οι Οικονομικές Καταστάσεις που υποβάλλονται σε ΕΠΙΚΥΡΩΜΕΝΑ ΑΝΤΙΓΡΑΦΑ είναι οι εξής: 1. Ισολογισμός τέλους χρήσης. Σε περίπτωση που έχουν παρέλθει περισσότεροι από εννέα μήνες από την ημερομηνία κλεισίματος της χρήσης στην οποία αναφέρονται οι τελευταίοι δημοσιευμένοι ισολογισμοί, υποβάλλονται και προσωρινές οικονομικές καταστάσεις εξαμήνου τουλάχιστον, ελεγμένες από ορκωτό ελεγκτή. 2. Λογαριασμός Αποτελεσμάτων Χρήσης 3. Πίνακας Διάθεσης Αποτελεσμάτων 4. Προσάρτημα του Ισολογισμού και των Αποτελεσμάτων χρήσης 12.1 Τυχόν ενοποιημένες οικονομικές καταστάσεις ελεγμένες από Ορκωτό Ελεγκτή 12.2 Οικονομικές καταστάσεις των εταιριών που περιλαμβάνονται στην ενοποίηση για τις αντίστοιχες χρήσεις, οι οποίες θα πρέπει να είναι ελεγμένες από Ορκωτό Ελεγκτή. 12.3 Σε κάθε περίπτωση επισυνάπτονται οι οικονομικές καταστάσεις των θυγατρικών εταιριών των τελευταίων χρήσεων. 12.4 Εκθέσεις διαχειρίσεως του ΔΣ της εταιρείας. 12.Π.α.193 Χρηματιστήρια Αξιών 13. Φύλλα ελέγχου φορολογίας της εταιρείας, από τα οποία να προκύπτει ο φορολογικός έλεγχος της εταιρείας για όλες τις χρήσεις που έχει δημοσιεύσει οικονομικές καταστάσεις. 14. Στην περίπτωση κατάρτισης ενοποιημένων οικονομικών καταστάσεων, για τις εταιρίες που περιλαμβάνονται στην ενοποίηση προσκομίζονται αντίστοιχα φύλλα ελέγχου φορολογίας.  15. Νομικός και οικονομικός - λογιστικός έλεγχος από ανεξάρτητους ελεγκτές, εφόσον έχουν πραγματοποιηθεί. 16. Επιστολή από τους Ορκωτούς Ελεγκτές με την οποία ενημερώνεται το ΔΣ του ΧΑΑ: α) εάν η εκδότρια διαθέτει σύστημα εσωτερικού ελέγχου κατά τις τελευταίες δύο χρήσεις και εάν αυτό είναι επαρκές ή χρήζει βελτιώσεων, β) εάν υπήρξαν διαφωνίες μεταξύ της διοίκησης της εταιρείας και των ιδίων και γ) βεβαιώνουν ότι οι οικονομικές προοπτικές της εταιρείας συντάχθηκαν σύμφωνα με τους κανόνες αξιολόγησης που έχει υιοθετήσει η εταιρεία  Τα ανωτέρω προσκομίζονται από τον τακτικό ελεγκτή, είτε, εφόσον η εταιρεία δεν ελεγχόταν από τακτικό ελεγκτή, από τον ανεξάρτητο. 17. Επιστολή υπογεγραμμένη από τα μέλη του ΔΣ της εκδότριας εταιρείας με την οποία δηλώνουν ότι έχουν λάβει πλήρη γνώση και συμφωνούν με το περιεχόμενο του ενημερωτικού δελτίου. 18. Τρία αντίγραφα του ενημερωτικού δελτίου μαζί με τις οικονομικές καταστάσεις, νομικό, λογιστικό - οικονομικό έλεγχο. Κάθε αντίγραφο θα φέρει στο κάτω μέρος της κάθε σελίδας (footer) ειδική σήμανση με την ημερομηνία έκδοσής του και τον αύξοντα αριθμό της έκδοσης. Κάθε νέα έκδοση ενημερωτικού δελτίου που θα προσκομίζεται στο ΧΑΑ από τον ανάδοχο ενσωματώνοντας νέες ή τροποποιημένες πληροφορίες θα έχει τυπωμένες τις αλλαγές με ειδικό διακριτικό για να είναι εύκολα διακριτές. Ο Κύριος Ανάδοχος στο διαβιβαστικό του έγγραφο θα σημειώνει ότι οι μόνες αλλαγές στο ενημερωτικό δελτίο είναι αυτές που φέρουν το ειδικό διακριτικό. 19. Τρία αντίγραφα του Επενδυτικού Σχεδίου συντεταγμένου σύμφωνα με τα οριζόμενα στην σχετική απόφαση του ΔΣ του ΧΑΑ. 20. Τρία αντίγραφα της Έκθεσης Αξιολόγησης του Κυρίου Αναδόχου στην οποία επισημαίνονται τα δυναμικά ή καινοτόμα στοιχεία της επιχείρησης 21. Πίνακας με ανάλυση κύκλου εργασιών ανά κλάδο οικονομικής δραστηριότητας, σύμφωνα με την ανάλυση της ΕΣΥΕ (ΣΤΑΚΟΔ 91). 22. Κατάσταση Ελέγχου (check list) των περιεχομένων του φακέλου που υποβάλλεται (ως Παράρτημα 1) υπογεγραμμένη από τον Κύριο Ανάδοχο.  23. Κατάσταση Ελέγχου (check list) των περιεχομένων του ενημερωτικού δελτίου (ως Παράρτημα 2), υπογεγραμμένη από τον Κύριο Ανάδοχο 24. Κατάσταση Ελέγχου (check list) των περιεχομένων του Επενδυτικού Σχεδίου (ως Παράρτημα 3), υπογεγραμμένη από τον Κύριο Ανάδοχο και την εταιρεία. Η αίτηση για την εισαγωγή της εταιρείας στη ΝΕΧΑ θα πρωτοκολλείται, εφόσον ο Κύριος Ανάδοχος έχει προσκομμίσει όλα τα απαιτούμενα δικαιολογητικά και υπογράψει τις σχετικές καταστάσεις. Α2. Δικαιολογητικά για την έγκριση εισαγωγής των μετοχών νεοεισαγόμενων εταιριών στη ΝΕΧΑ Για την έγκριση εισαγωγής των μετοχών μίας εταιρείας στη ΝΕΧΑ, η εταιρεία, μέσω του Κυρίου Αναδόχου, υποχρεούται να υποβάλει: 1. Κατάσταση με τα στοιχεία των προσώπων, που απέκτησαν ή πρόκειται να αποκτήσουν μετοχές κατά τη διαδικασία εισαγωγής των μετοχών της εταιρείας στο Χρηματιστήριο, καθ' οιονδήποτε τρόπο.  i) Στην κατάσταση θα αναγράφονται για κάθε πρόσωπο:  – το ονοματεπώνυμο και το πατρώνυμό του, ή η επωνυμία του (με αλφαβητική σειρά), – η διεύθυνση κατοικίας του, ή η έδρα του νομικού προσώπου, – ο αριθμός αστυνομικής ταυτότητας ή διαβατηρίου ή Α.Φ.Μ., – ο αριθμός των μετοχών που κατέχει ή θα αποκτήσει, – ο τίτλος του αναδόχου ή υποαναδόχου (ή ο κωδικός του αναδόχου) στον οποίο υπεβλήθη η αίτηση εγγραφής. ii) Η κατάσταση θα χωρίζεται στις εξής δύο κατηγορίες:  – θεσμικών επενδυτών και,  – μη θεσμικών επενδυτών. iii) Η κατάσταση για κάθε μία από τις ανωτέρω κατηγορίες θα χωρίζεται σε διαφορετικές ενότητες που θα αφορούν:  α) τους επενδυτές που απέκτησαν νέες μετοχές που προέκυψαν από αύξηση μετοχικού κεφαλαίου και δεν διατέθηκαν με δημόσια εγγραφή,  β) τους επενδυτές που απέκτησαν ή θα αποκτήσουν υφιστάμενες μετοχές που δεν διατέθηκαν μέσω δημόσιας εγγραφής,  γ) τους επενδυτές που απέκτησαν νέες μετοχές που προέκυψαν από αύξηση μετοχικού κεφαλαίου και διατέθηκαν με δημόσια εγγραφή,  (Μετά τη σελ.282,616) Σελ. 282,617 Τεύχος 1444 Σελ. 69 Χρηματιστήρια Αξιών 12.Π.α.193 δ) τους επενδυτές που απέκτησαν ή θα αποκτήσουν υφιστάμενες μετοχές μέσω της δημόσιας εγγραφής. Στο τέλος κάθε ενότητας και κατηγορίας θα πρέπει να εμφανίζονται τα σύνολα i) του αριθμού των επενδυτών μετόχων, ii) του αριθμού των μετοχών, iii) του ποσοστού στο σύνολο του μετοχικού κεφαλαίου.  2. α) Κατάσταση με αλφαβητική σειρά με τα στοιχεία των μετόχων που κατέχουν ή πρόκειται να αποκτήσουν αριθμό μετοχών μικρότερο ή ίσο του 2% του συνόλου των μετοχών της εταιρείας, β) Κατάσταση με όλους τους άλλους μετόχους. Η κατάσταση αυτή θα απεικονίζει τη μετοχική σύνθεση της εταιρείας όπως θα διαμορφωθεί μετά την τυχόν μεταβίβαση υφισταμένων μετοχών. 3. Κατάσταση στην οποία θα αναφέρονται οι τυχόν μέτοχοι που θα διαθέσουν υφιστάμενες μετοχές μετά την εισαγωγή της εταιρείας στο ΧΑΑ με σκοπό την επίτευξη της απαιτούμενης διασποράς.  4. Δήλωση του Κυρίου Αναδόχου για μεταβίβαση των μετοχών στον Ειδικό Διαπραγματευτή σύμφωνα με τη μέθοδο 8α της απόφασης 18/15-1-1999 του ΔΣ του ΧΑΑ. Η δήλωση πρέπει να περιέχει τουλάχιστον : - τις επωνυμίες των Ειδικών Διαπραγματευτών στους οποίους θα γίνουν οι μεταβιβάσεις, - τον αριθμό των μετοχών που πρόκειται να μεταβιβαστούν, - τα πλήρη στοιχεία των προσώπων που πρόκειται να μεταβιβάσουν τις μετοχές, - την ημερομηνία κατά την οποία θα λάβει χώρα η μεταβίβαση. - δέσμευση ότι θα έχει ολοκληρωθεί 3 εργάσιμες ημέρες πριν την προγραμματιζόμενη έναρξη διαπραγμάτευσης η μεταβίβαση μετοχών στον Ειδικό Διαπραγματευτή σύμφωνα με τα οριζόμενα στην απόφαση 18/99 του ΔΣ του ΧΑΑ όπως ισχύει. 5.Τυχόν συμπλήρωμα του Ενημερωτικού Δελτίου σύμφωνα με το αρθρ. 24 π.δ. 348/85, στο οποίο θα περιέχεται κάθε επιπλέον πληροφορία σχετικά με τις μεταβιβάσεις δεσμευμένων μετοχών που έλαβαν χώρα μέχρι την έγκριση εισαγωγής (πλην αυτών που έγιναν προς τον Ειδικό Διαπραγματευτή), καθώς και δήλωση του Κυρίου Αναδόχου και της εταιρείας σχετικά με την νομιμότητα των μεταβιβάσεων και την ενημέρωση των νέων δικαιούχων ως προς την υφιστάμενη δέσμευση των μετοχών που απέκτησαν. 6. Βεβαίωση του Κυρίου Αναδόχου της έκδοσης ότι τηρήθηκε το άρθρο 4 του Κανονισμού Αναδόχων. Σελ. 282,618 Τεύχος 1444 Σελ. 70 7. Πίνακα, που καταρτίζει ο Κύριος Ανάδοχος με τα συγκεντρωτικά στατιστικά στοιχεία του παραρτήματος 2 (ΠΙΝΑΚΕΣ 1-4). Α3. Δικαιολογητικά για την έναρξη διαπραγμάτευσης των μετοχών των νεοεισαγόμενων εταιριών στη ΝΕΧΑ Για την έναρξη διαπραγμάτευσης των μετοχών μίας εταιρείας στη ΝΕΧΑ, η εταιρεία, μέσω του Κυρίου Αναδόχου, υποχρεούται να υποβάλει : 1. Επικυρωμένο αντίγραφο της ανακοίνωσης της Νομαρχίας της έδρας της εταιρείας σχετικά με την έγκριση της τροποποίησης του άρθρου του καταστατικού περί μετοχικού κεφαλαίου.  2. Επικυρωμένο πρακτικό του Δ.Σ. της εταιρείας που να πιστοποιεί την ολοσχερή καταβολή του ποσού της αύξησης του κεφαλαίου (μετοχικό κεφάλαιο και υπέρ το άρτιο). 3. Aντίγραφο Τ.Α.Π.Ε.Τ. από το Εθνικό Τυπογραφείο για την δημοσίευση της απόφασης του Δ.Σ. του Χ.Α.Α. που αφορά την εισαγωγή των μετοχών προς διαπραγμάτευση στη ΝΕΧΑ.  4. Aντίγραφο παραστατικού εξόφλησης οικονομικών υποχρεώσεων της εταιρείας προς το Χ.Α.Α. (εφάπαξ ποσό δικαιώματος εισαγωγής μετοχών και συνδρομή του τρέχοντος τριμήνου). 5. Αντίγραφο παραστατικού καταβολής ποσού 0,02 % επί της συνολικής κεφαλαιοποίησης, υπέρ της Επιτροπής Κεφαλαιαγοράς στην Τράπεζα της Ελλάδος. 12.Π.α.193 Χρηματιστήρια Αξιών 6. Επιστολή από την εταιρεία στην οποία θα: 6.1 ορίζεται η ημερομηνία έναρξης διαπραγμάτευσης των μετοχών στο ΧΑΑ.  6.2 θα βεβαιώνεται ότι η εταιρεία έχει αποστείλει στο ΚΑΑ το Αρχείο Κατανομής Δικαιούχων και αρχείο κατανομής δεσμευμένων μετοχών, σύμφωνα με τα άρθρα 76, 49, 49 α και. 52 του Κανονισμού ΣΑΤ, όπως ισχύουν κάθε φορά και ότι κατά την ημερομηνία έναρξης διαπραγμάτευσης θα έχουν πιστωθεί με τις αντίστοιχες ποσότητες όλες οι μερίδες: α) των επενδυτών που είτε κατείχαν μετοχές πριν την δημόσια εγγραφή και την ιδιωτική τοποθέτηση, είτε απέκτησαν μετοχές μέσω της Δημόσιας Εγγραφής ή και Ιδιωτικής τοποθέτησης, β) του/ων ειδικού/ων διαπραγματευτή/ών.  6.3 αναφέρονται τα ονόματα των δύο ημερήσιων - πανελλαδικής και ευρείας κυκλοφορίας πολιτικών ή οικονομικών εφημερίδων στις οποίες δημοσιεύεται η ανακοίνωση με την οποία γνωστοποιείται η έναρξη διαπραγμάτευσης των μετοχών της εταιρείας στο Χ.Α.Α. Η σχετική ανακοίνωση θα πρέπει να δημοσιεύεται το αργότερο την προηγούμενη της ημέρας έναρξης διαπραγμάτευσης των μετοχών.  7. Επιστολή του Κυρίου Αναδόχου με την οποία θα βεβαιώνει ότι κατά την ημερομηνία έναρξης διαπραγμάτευσης θα έχουν πιστωθεί με τις αντίστοιχες ποσότητες, α) όλες οι μερίδες των επενδυτών που είτε κατείχαν μετοχές πριν την δημόσια εγγραφή και την ιδιωτική τοποθέτηση, είτε απέκτησαν μετοχές μέσω της Δημόσιας Εγγραφής ή και Ιδιωτικής τοποθέτησης και  β) η μερίδα/ες του/ων ειδικού/ων διαπραγματευτή/ών.  8. Η εταιρεία μέσω του Κυρίου Αναδόχου υποχρεούται να προσκομίσει τα δικαιολογητικά των σημείων 1 έως και 5 το αργότερο 4 εργάσιμες ημέρες πριν την προγραμματιζόμενη ημέρα έναρξης διαπραγμάτευσης. 9. Οσον αφορά τα δικαιολογητικά των σημείων 6 και 7, θα πρέπει να αποστέλλονται στο Χρηματιστήριο, με ευθύνη του Κυρίου Αναδόχου, το αργότερο δύο εργάσιμες ημέρες πριν την προγραμματιζόμενη ημέρα έναρξης διαπραγμάτευσης.  Άρθρο 2. Μονάδα Διαπραγμάτευσης Ορίζει ως ελάχιστη Μονάδα Διαπραγμάτευσης τον τίτλο των δέκα μετοχών. Άρθρο 3. Οικονομικά στοιχεία σε ΕΥΡΩ Ενημερωτικά Δελτία που δημοσιεύονται μετά την 1-1-2001, ανεξάρτητα από τον χρόνο υποβολής τους στο ΧΑΑ, απεικονίζουν σε ΕΥΡΩ και δραχμές τα οικονομικά στοιχεία που περιλαμβάνονται σε αυτά. Οικονομικά στοιχεία προηγουμένων της τελευταίας, πριν την υποβολή της αίτησης, χρήσεων, είναι δυνατόν να απεικονίζονται μόνο σε δραχμές, εφόσον από τον τρόπο παρουσίασής τους δεν δημιουργείται κίνδυνος σύγχυσης του επενδυτικού κοινού. (Ακολουθούν Παραρτήματα)